Atklāta konkursa LVP 2026/141
nolikuma 4.pielikums
LĪGUMS Nr.: #REG_NUMURS#
(Iepirkums LVP 2026/141)

Līguma sagatavošanas vieta un datums ir Liepāja, 2026.gada ____._______________
     Līguma parakstīšanas datums ir pēdējā pievienotā
droša elektroniskā paraksta laika zīmoga datums

Liepājas valstspilsētas pašvaldības iestāde “Liepājas Komunālā pārvalde” tās vadītāja Mārtiņa Jākobsona personā, kurš rīkojas pamatojoties uz nolikumu (turpmāk – Pasūtītājs), no vienas puses, un ______________________, tās ______________________ personā, kurš rīkojas uz Statūtu pamata (turpmāk – Izpildītājs), no otrās puses (līdzēji saukti arī atsevišķi – Puse, kopā -Puses), noslēdz šādu līgumu (turpmāk – Līgums):

1.  TERMINI
Termini, kas Līgumā ir lietoti ar lielo sākuma burtu, ir lietoti šādā nozīmē:
1.1. Līgums – šis līgums un visi tā pielikumi.
1.2. Defekts - jebkuras izpildītā Darba daļas neatbilstība Līguma vai normatīvo aktu prasībām, kas atklājusies Līguma izpildes laikā.
1.3. Apakšuzņēmējs - Izpildītāja nolīgta persona vai savukārt tās nolīgta persona, kura veic sniedz pakalpojumus Līguma izpildei;

2.  LĪGUMA PRIEKŠMETS
2.1. [bookmark: _Hlk216168878][bookmark: _Hlk488915499][bookmark: _Hlk158098805]Pamatojoties uz iepirkuma “Reklāmas objektu izvietošanas un uzturēšanas pakalpojumi Liepājā ” (LVP 2026/141) (turpmāk tekstā – Iepirkums) rezultātiem, Pasūtītājs pasūta un apmaksā, un Izpildītājs ar savu darbaspēku un materiāli–tehniskajiem līdzekļiem veic reklāmas objektu izvietošanas un uzturēšanas pakalpojumus Liepājā, saskaņā ar Līgumu un tajā noteiktām prasībām, atbilstoši saistošiem pašvaldības un Latvijas Republikas normatīvajiem aktiem (turpmāk - Darbs).
2.2. Līgumam saistoši un tam tiek pievienoti šādi pielikumi:
2.2.1. Tehniskā specifikācija atbilstoši Iepirkumam;
2.2.2. Finanšu piedāvājums Iepirkumam t.sk. tāme;

3. VISPĀRĪGIE NOTEIKUMI
3.1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.
3.2. Ja vien Līgumā nav tieši paredzēts, slēdzot Līgumu, visi iepriekšējie rakstiski noslēgtie līgumi un vienošanās starp Pusēm par šī Līguma priekšmetu zaudē spēku tiktāl, ciktāl tas nav pretrunā šim Līgumam. Mutiskās vienošanās zaudē spēku pilnībā.
3.3. Puses apliecina, ka ir sniegušas patiesu un pilnīgu informāciju. 
3.4. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
3.5. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvajos aktos noteiktajā kārtībā apliecināts tulkojums latviešu valodā.

4. IZPILDĪTĀJA APLIECINĀJUMI
4.1.  Izpildītājs apliecina, ka tāmes summa ir pilnīgi pietiekama, lai izpildītu Pasūtītāja prasības, un lai izpildītu Darbu.
4.2. Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.
4.3. Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.


5. LĪGUMA UN DARBU IZPILDES TERMIŅŠ
5.1. Līgums stājas spēkā dienā, kad to parakstījušas abas Puses, un Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības un norēķinus, kas izriet no Līguma noteikumiem.
5.2. Izpildītājs apņemas veikt Līguma 2.sadaļā minēto Darbu  no 2026.gada 1.oktobra līdz 2028.gada 30.septembrim, (vai 24 (divdesmit četri) mēneši no līguma spēkā stāšanās dienas).

6. LĪGUMA SUMMA UN NORĒĶINU KĀRTĪBA
6.1. Kopējā līgumsumma ir mainīga, atbilstoši pilsētas budžetā paredzētajiem līdzekļiem.
6.2. Iepirkumā nosolītā summa par 24 (divpadsmit četriem) mēnešiem ir _______________ EUR (_______________) un pievienotās vērtības nodoklis (turpmāk PVN) 21% apmērā ___________ EUR (___________________) , kopā _______________ EUR (__________________).
6.3. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar Līguma nosacījumiem un Pasūtītāja pieņemtajiem darbu apjomiem.
6.4. Pasūtītājs var izmainīt tāmē noteiktos darbu daudzumus atbilstoši budžeta iespējām un faktiskajai nepieciešamībai.
6.5. Vienīgi Izpildītājs uzņemas visu risku, kurš saistīts ar iespējamo cenu sadārdzinājumu Darba veikšanas gaitā, un tas nekādā veidā nevar ietekmēt tāmes summu.
6.6. Ikmēneša maksājumi par Darbu Izpildītājam tiek veikti bezskaidras naudas norēķinu veidā euro, 30 (trīsdesmit) dienu laikā pēc ikmēneša darbu atskaites Forma 2 parakstīšanas un rēķina saņemšanas dienas. Maksājumos tiek ietverts PVN.
6.7. Veicot maksājumus no konta, par maksājuma dienu uzskatāma pārskaitīšanas diena.
6.8. Pasūtītājs veic samaksu Izpildītājam par iepriekšējā mēnesī izpildītu Darbu pēc faktiski paveiktā Darba apjoma, kurus akceptējis Pasūtītājs.
6.9. Rēķini un izpildītā Darba akts (Forma 2) Izpildītājam par iepriekšējā periodā izpildīto Darbu jāiesniedz Pasūtītājam līdz nākamā mēneša 5.(piektajam) datumam.
6.10. Ja rēķini un izpildītā Darba akts (Forma 2) tiek iesniegti pēc Līguma 6.9.punktā minētā termiņa, tad tie tiek apmaksāti 60 (sešdesmit) dienu laikā pēc to saņemšanas.
6.11. Norēķini tiek veikti tikai pēc tam, kad Pasūtītājs ir pieņēmis no Izpildītāja iepriekšējā periodā izpildīto Darbu ar ikmēneša darbu atskaiti Forma 2. 
6.12. Pasūtītājam ir tiesības pēc sava ieskata pieprasīt no Izpildītāja papildus dokumentus, kas nepieciešami norēķinu veikšanai.
6.13. Attiecīgā Darba izpildījuma pieņemšana ar nodošanas - pieņemšanas aktu ir tikai pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos un atklājušos trūkumus un defektus.
6.14. Uz visiem rēķiniem ir jāuzrāda Pasūtītāja nosaukums, Līguma numurs un rekvizīti atbilstoši Pievienotās vērtības nodokļa likuma 125.panta prasībām.
6.15. Kopā ar ikmēneša maksājumu rēķiniem jāiesniedz ikmēneša darbu atskaiti Forma 2, kurā iekļauti uzturēšanas darbi un periodiski veicamie darbi.
6.16. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini) par atskaites periodu, pamatojoties kopīgām pārbaudēm.
6.17. Ja norēķinam ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.
6.18. Visiem rēķiniem jābūt adresētiem Pasūtītājam, tajos ir jānorāda Pasūtītāja nosaukums, Līguma numurs, Pasūtītāja rekvizīti, Pasūtītāja kontaktpersona kā arī cita informācija pēc Pasūtītāja pieprasījuma. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XML formātā e-rēķina datni un pievienotu PDF datni sūtīt uz e-adresi EREKINI@90010879256 . Izpildītājs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017 un piezīmēs norāda Pasūtītāja kontaktpersonu. Rēķins elektroniski sūtāms arī uz līguma 20.1.punktā norādīto e-pasta adresi.


7. SAPULCES
7.1. Pēc vienas Puses pieprasījuma, kas iesniegts rakstiski otrai Pusēm ne vēlāk kā 3 (trīs) darba dienas pirms sapulces sasaukšanas dienas, tiek noturētas sapulces, kurās piedalās Izpildītāja un Pasūtītāja pārstāvis. Sapulcēs tiek risināti ar Darba izpildi saistītie ikdienas jautājumi.
7.2. Sapulces tiek protokolētas un protokolus paraksta Pušu pārstāvji. Sapulces vada un protokolē Pasūtītāja pārstāvis. Jebkuras Puses pārstāvis, kurš nepiekrīt protokolam, ir tiesīgs pievienot rakstiskas piezīmes.

8. IZPILDĪTĀJA PIENĀKUMI VEICOT DARBU
8.1. Izpildītāja pienākumi un Darba izpildes vietas – objekti ir noteikti Tehniskajā specifikācijā.
8.2. Visā Darba izpildes laikā Izpildītājam jāuzņemas valsts un pašvaldības normatīvajos aktos paredzētie Darba drošības pasākumi.
8.3. Izpildītājs atbild par visiem zaudējumiem, kas radušies Izpildītājam vai Pasūtītājam un jebkurām trešajām personām darba drošības tehnikas neievērošanas gadījumā.
8.4. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu un satiksmes organizēšanu Darba laikā.

9. PRECES UN MATERIĀLI
9.1. Visām precēm un materiāliem, kas tiks pielietoti Darba izpildē, ir jāatbilst normatīvajos aktos noteiktajām prasībām.
9.2. Darba gaitā objektā atgūtie materiāli ir Pasūtītāja īpašums un pēc Pasūtītāja pirmā pieprasījuma nogādājams uz Pasūtītāja norādīto vietu  Liepājas valstspilsētas robežās. Ja Pasūtītājs nepieprasa atgriezt iegūto materiālu, tad Izpildītājs to nogādā uz savu krautni vai noliktavu. 

10. DARBA VADĪBA UN UZRAUDZĪBA
10.1. Pasūtītājs Darba izpildes pārraudzībai norīko Pārstāvi. Pārstāvis sniedz norādījumus visās darbības jomās, kas saistītas ar Līgumā noteiktā Darba izpildīšanu, izņemot attiecībā uz reklāmas plakātu un baneru izvietošanu. Izpildītājam ir jāsniedz atbalsts (informācija) pārraudzības veikšanai.
10.2. Pasūtītājs Līguma izpildei nosaka Kontaktpersonas reklāmas plakātu un baneru izvietošanas jautājumos.
10.3. Izpildītājs, uzsākot Darbu, norīko līdz Darba beigām atbildīgo personu – darbu vadītāju. Atbildīgo darbu vadītāju var nomainīt tikai ar Pasūtītāja rakstisku piekrišanu.
10.4. Izpildītājam ir jākoordinē veicamais Darbs.
             
11. KVALITĀTES UN PĀRBAUDES
11.1. Darba kvalitātes prasības, kas jāievēro Izpildītājam, nosaka Līgums un tā pielikumi. 
11.2. Pasūtītāja pārstāvim ir tiesības organizēt kontroli par to kā tiek ievērotas Pasūtītāja noteiktās kvalitātes prasības.
11.3. Visas Līgumā un normatīvajos aktos noteiktās materiālu un Darba kvalitātes pārbaudes jāveic Izpildītājam uz sava rēķina.
11.4. Pēc Pasūtītāja pieprasījuma, Izpildītājam jāveic materiālu un Darba kvalitātes papildu pārbaudes. Ja papildu pārbaudes rezultātā nekādi defekti vai neatbilstības netiek konstatēti, Pasūtītājs atlīdzina Izpildītājam pārbaudes veikšanas izdevumus.
11.5. Ja materiālu vai Darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina un ar saviem materiāliem novērš defektu.
11.6. Izpildītais darbs tiek kontrolēts visos veicamo darbu objektos, jebkurā laikā. Akts par konstatētajām neatbilstībām var tikt sastādīts bez Izpildītāja pārstāvja klātbūtnes.

12.  DARBA NODOŠANA UN PIEŅEMŠANA
12.1. Izpildītājs pēc katra periodiski veicama Darba uzdevuma (Tehniskās specifikācijas pielikums Nr.2) pabeigšanas sastāda Darbu nodošanas - pieņemšanu aktu (Tehniskās specifikācijas pielikums Nr.1) par paveikto darbu pieņemšanu, ko paraksta Izpildītājs un Pasūtītāja pārstāvis.
12.2. Izpildītājs par kārtējā mēnesī paveiktajiem ikdienas uzturēšanas darbiem iesniedz Pasūtītājam Izpildīto ikmēneša darbu atskaiti Forma 2 līdz nākamā mēneša 5.datumam.
12.3. Pasūtītāja pārstāvis organizē izpildīto Darbu pārbaudi.
12.4. Pasūtītājs apmaksā faktiski padarīto un pieņemto darbu apjomu. Izpildītājs pēc pieprasījuma uzrāda izpildītos darbus Pasūtītāja pārstāvim reāli dabā.
12.5. Darbu nepieņem, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.

13. GARANTIJAS
13.1. Izpildītājs garantē veiktā Darba kvalitāti atbilstoši Līguma prasībām un normatīvajiem aktiem.
13.2. Ja tiek konstatēti trūkumi vai defekti veiktajiem Darbiem, tad Izpildītājs par saviem līdzekļiem novērš konstatētos trūkumus un defektus. Izpildītājam bez maksas ir jānovērš garantijas laikā radušies defekti.
13.3. Ja Izpildītājs atsakās novērst konstatētos trūkumus un defektus vai nenovērš tos noteiktā laikā, Pasūtītājam ir tiesības šo darbu veikšanu uzdot trešajai personai. Izpildītājs sedz Pasūtītājam visus zaudējumus un izmaksas, kas radušās no savlaicīgas garantijas darbu neizpildes.
13.4. Ja Izpildītājs atsakās segt Pasūtītājam Līguma 13.3.punktā noteiktās izmaksas, tad Pasūtītājam ir tiesības vērsties tiesā par zaudējumu piedziņu.

14. LĪGUMSODI
14.1. Ja Pasūtītājs nokavē Līgumā paredzēto maksājumu, tad Pasūtītājs maksā Izpildītājam līgumsodu 2% (divu procentu) apmērā no nesamaksātās summas bez PVN par katru nokavējuma dienu, bet ne vairāk kā 10% (desmit procenti) apmērā no nesamaksātās summas bez PVN.
14.2. Ja Izpildītājs ir pārsniedzis Darba uzdevumā vai Tehniskajās specifikācijas noteikto darbu izpildes termiņu, tad Izpildītājs maksā Pasūtītājam līgumsodu 50,00 (piecdesmit euro) apmērā par katru nokavētu dienu katram gadījumam, saskaņā ar iesniegto rēķinu. Turpmākie norēķini starp Izpildītāju un Pasūtītāju tiek veikti pēc līgumsoda nomaksas. 
14.3. Ja Izpildītājs neievēro kādu no Tehniskajā specifikācijā noteiktajām prasībām, tad Izpildītājs maksā Pasūtītājam līgumsodu 50,00 EUR (piecdesmit euro) par katru gadījumu saskaņā ar iesniegto rēķinu. Turpmākie norēķini starp Izpildītāju un Pasūtītāju tiek veikti pēc līgumsoda nomaksas. Par šajā punktā konstatētajiem pārkāpumiem Pasūtītājs rēķinam pievieno Defektu aktu (Tehniskās specifikācijas 3.pielikums).
14.4. Līgumsoda nomaksa neatbrīvo Puses no Līguma turpmākas pildīšanas.
14.5. Ja jāmaksā līgumsods viena Puse iesniedz rēķinu apmaksai otrai Pusei. 
14.6. Izpildītājs sedz administratīvos sodus,  kas piemēroti par veicamā Darba neizpildi, paviršu vai nepilnīgu izpildi.

15. ZAUDĒJUMI
15.1. Ja Darba izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (piecu) darba dienu laikā, savstarpēju norēķinu veidā, pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts, kura pakalpojumus apmaksā vainīgā puse.
15.2. Ja trešā persona nodara Izpildītājam zaudējumus, Pasūtītājs par to nav atbildīgs. Izpildītāja prasības pret zaudējuma radītāju netiek ierobežotas.
15.3. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.
15.4. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darba veikšana sakarā ar Izpildītāja un/vai apakšuzņēmēju pieļautiem Līguma un normatīvo aktu pārkāpumiem.

16. LĪGUMA IZBEIGŠANA
16.1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski vienu mēnesi iepriekš un veicot savstarpējos norēķinus, šādos gadījumos:
16.1.1. ja Izpildītājs uzdoto darbu izpildi veic kvalitātē, kas ir zemāka par šajā Līgumā noteikto, vai atkārtoti nav novērsis Pasūtītāja Darba pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
16.1.2. ja Izpildītājs Darba izpildes gaitā atkārtoti neievēro Līguma noteikumus, vai Līgumā noteiktos Darba izpildes termiņus, vai izmanto neatbilstošus vai nekvalitatīvus materiālus, izstrādājumus un iekārtas,  vai pieļauj, ka Darbu veic speciālisti bez attiecīgas kvalifikācijas, darba atļaujas, pēc Pasūtītāja rakstiska brīdinājuma saņemšanas;
16.1.3. ir pārkāpti citi Līguma noteikumi.
16.2. [bookmark: _Ref443993285]Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
16.3. Pasūtītājs ir tiesīgs vienpusēji izbeigt Līgumu, rakstiski informējot Izpildītāju, ja Līguma izpildē summa ir sasniegusi vai pārsniegusi Līguma 6.2.punktā noteikto summu.
16.4. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs kavē tam noteiktās maksājuma saistības ilgāk nekā 2 (divus) mēnešus pēc kārtas.
16.5. Gadījumā, ja Izpildītājs izbeidz Līgumu 16.4.punktā paredzētajā kārtībā, tad Pasūtītājs 10 (desmit) darba dienu laikā, skaitot no Izpildītāja paziņojumā par Līguma izbeigšanu norādītā mēneša termiņa, veic visus Izpildītājam nesamaksātos maksājumus, kas pamatojas ar ikmēneša izpildītā Darba aktiem un līgumsodiem.
16.6. Ja Pasūtītājs 1 (viena) mēneša laikā no Izpildītāja paziņojuma saņemšanas dienas veic Izpildītājam visu kavēto maksājumu un līgumsodu samaksu, tad Izpildītājam ir pienākums veikt Līgumā paredzēto Darbu.
16.7. Puses var izbeigt Līgumu abpusēji rakstveidā vienojoties.

17. NEPĀRVARAMA VARA
17.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
17.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
17.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
17.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

18. KONFIDENCIALITĀTE
18.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
18.2. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
18.3. Līguma 18.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

19. PĀRSTĀVJI UN KONTAKTINFORMĀCIJA
19.1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi ir: __________________, e-pasts: _________________@liepaja.lv.
19.2. Kontaktpersonas reklāmas plakātu un baneru izvietošanas jautājumos - 
19.3. Izpildītāja Darba vadītājs ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: _______________________, tālr.: ______________ e-pasts: ______________________.lv.
19.4.  Izpildītājs nodrošina speciālistu elektromontāžas darbu (vismaz Bz elektrodrošības grupa) veikšanā  dalību Līguma izpildē (saskaņā ar Iepirkumam iesniegto informāciju): ________
19.5. Puses vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
19.6. Līguma 19.sadaļā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts), izņemot savstarpējo norēķinu finanšu dokumentus.

20. IZCELSMES IEROBEŽOJUMI
20.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
20.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
20.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
20.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
20.4.1. pieprasīt attiecīgo preču vai pakalpojumu nomaiņu;
20.4.2. piemērot līgumsodu 10% apmērā no piegādātās preces vērtības;
20.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

21. NOBEIGUMA JAUTĀJUMI
21.1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 19.sadaļā noteiktā apjomā.
21.2. Lai nodrošinātu sabiedrības informēšanu par veiktajiem Liepājas valstspilsētas pašvaldības uzturēšanas darbiem,  Pasūtītājs Līguma izpildes ietvaros var veikt Izpildītāja darba fotografēšanu un filmēšanu, un iegūtos materiālus darīt publiski pieejamus sabiedrībai.
21.3. Izpildītājs apņemas informēt Līguma izpildē iesaistītos darbiniekus par viņu personas datu apstrādi, Pasūtītājam fotografējot un filmējot tā izpildi. Šajā punktā minētā informācija pieejama Liepājas valstspilsētas pašvaldības mājas lapas www.liepaja.lv Privātuma politikas sadaļā Liepājas Komunālās pārvaldes veiktās datu apstrādes.
21.4. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.
21.5. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu.
21.6. Piedāvājumā norādītā personāla un apakšuzņēmēju nomaiņa vai jauna personāla un jaunu apakšuzņēmēju piesaistīšana ir pieļaujama tikai ar Pasūtītāja rakstisku piekrišanu, ievērojot Publisko iepirkumu likuma 62.pantā noteikto kārtību.
21.7. Visi pielikumi Līgumam ir tā neatņemama sastāvdaļa. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
21.8. Līgumu var grozīt vienīgi ar Pušu savstarpēju vienošanos, izņemot Līguma 21.9.punktā atrunātā gadījumā. Šādi grozījumi ir jāveic rakstiski. 
21.9. Pasūtītājam ir tiesības vienpusēji pagarināt Līguma 5.2.punktā noteikto Darba izpildes termiņu, ja no Pasūtītāja neatkarīgu iemeslu dēļ savlaicīgi nav iespējama nākamā Līguma noslēgšana par šī Līguma priekšmetu. Par šajā punktā noteikto termiņa pagarinājumu Pasūtītājs laicīgi informē Izpildītāju.
21.10.  Līguma 21.9.punktā noteiktajā gadījumā var tikt palielināti Darba apjomi, piemērojot nosolītās vienību cenas. Palielināto Darbu apjomu summa nevar pārsniegt 50% (piecdesmit) procentu no Līguma 6.2.punktā noteiktās Iepirkumā nosolītās summas.
21.11. Termini un virsraksti Līgumā ir domāti vienīgi Līguma satura atspoguļošanai.
21.12. [bookmark: _Hlk50562224]Līgums noformēts un parakstīts elektroniskā dokumenta veidā kopā uz 6 (sešām) lapām, neskaitot pielikumus.

22. PUŠU REKVIZĪTI UN PARAKSTI




* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments
sagatavots atbilstoši normatīvajiem aktiem par elektronisko dokumentu noformēšanu.”

          Šis dokuments ir parakstīts ar drošu elektronisko parakstu un satur laika zīmogu

